Miroslav Hlinka (1972)

Miroslav Hlinka (* 31. august 1972, Trenčín – † 14. september 2014, Banská Bystrica) bol slovenský hokejový útočník, majster sveta zo šampionátu 2002 vo Švédsku. Vo veku 42 rokov spáchal samovraždu.

 Klubový hokej 
S hokejom začínal v Dukle Trenčín. Prispel k premiérovému titulu tohto mužstva v sezóne 1991/92 v československej lige. Ďalší titul s Trenčínom dosiahol v prvom ročníku slovenskej extraligy – 1993/94 Následne ho angažovala Sparta Praha, kde odohral päť rokov a počas tohto obdobia získal české občianstvo. So Spartou zaznamenal tretiu priečku v ročníku 1996/97. 

Sezónu 1999/00 začal v Slovane Bratislava, v jej priebehu prestúpil do fínskej SM liigy kde dosiahol s Jokeritom Helsinki účasť vo finále play-off. Nasledujúci rok hral v Karlovych Varoch, potom dva roky za Modo Hockey vo švédskej Elitserien (v prvej sezóne sa stal vicemajstrom krajiny). 

Pred ročníkom 2003/04 podpísal kontrakt s ruským klubom Dinamo Moskva, v jeho priebehu však prestúpil do HC Hamé Zlín, kde sa stal majstrom českej extraligy. Ďalší rok (v čase výluky NHL) hral opäť v slovenskej extralige, v Dukle Trenčín a MsHK Žilina.

Od ročníka 2005/06 pôsobil v českých Pardubiciach, kde sa stal kapitánom mužstva. V nasledujúcej sezóne sa klub prebojoval do finále play-off, kde podľahol Sparte. Na začiatku ročníka 2007/08 Hlinka vynechal takmer tri týždne kvôli angíne. 21. októbra 2007 zaznamenal prvý hetrik po štrnástich rokoch (a úplne prvý v českej extralige). 29. januára 2008 s ním po neúspešných zápasoch vedenie rozviazalo zmluvu, o niekoľko hodín prestúpil do Sparty Praha.

Pred ďalšou sezónou uzavrel kontrakt na jeden rok s prvoligovým mužstvom KLH Chomutov, s opciou na ďalší. Kvôli zraneniu odohral v základnej časti len 25 zápasov, zaznamenal 8 gólov a 20 prihrávok, mužstvo nepostúpilo do najvyššej súťaže, Hlinka sa následne stal voľným hráčom.

Ďalšie dva roky pôsobil v Banskej Bystrici, svoju poslednú sezónu začal v Poprade a dohral v Banskej Bystrici. Po skončení aktívnej kariéry pôsobil ako tréner v akadémii pre juniorských hokejistov v kanadskom Edmontone. Po ročnej pauze sa k aktívnej činnosti vrátil, keď sa stal v klube MHK Dubnica nad Váhom športovým manažérom. Okrem funkcie manažéra hrával aj za mužov MHK Dubnica nad Váhom v 2.lige. Zároveň hrával aj za HK Gladiators Trnava v 1.lige, kde mal striedavý štart.

 Tituly 
 1991/92 –  Dukla Trenčín
 1993/94 –  Dukla Trenčín
 2003/04 –  Hamé Zlín

 Klubová štatistika  
 Sezóna Klub Liga Základná časť Play-off Z  G  A  B TM+/- Z  G  A  B  TM +/- 1990/91 Dukla Trenčín ČSHL 8112 1991/92 Dukla Trenčín ČSHL 182356 1992/93 Dukla Trenčín ČSHL 4881725 1993/94  Dukla Trenčín  SE3547111994/95 HC Sparta Praha  ČE501327401995/96 HC Sparta Praha ČE28381158831461996/97 HC Sparta Praha ČE4692433678011HC Sparta Praha EHL431480402221997/98 HC Sparta Praha ČE52122638901122431HC Sparta Praha EHL6055101998/99 HC Sparta Praha ČE50732398780558HC Sparta Praha EHL621314210122 1999/00  HC Slovan Bratislava SE216142022+4Jokerit Helsinki SM-liiga265101524+6112578+52000/01 HC Karlovy Vary ČEKlub hral baráž32651180613422001/02  Modo Hockey  Elitserien45691569+114581324+32002/03  Modo Hockey  Elitserien415121767-120000-12003/04 Dinamo Moskva RHS1703316+1 HC Zlín ČE1324626+51704416-12004/05 Dukla Trenčín  SE33661236+6MsHK Žilina  SE1633618-9512334-32005/06  HC Pardubice ČE5213162967-6 HC Pardubice  EPM2011202006/07  HC Pardubice  ČE4910122262+51825720-12007/08  HC Pardubice  ČE33571255-9HC Sparta Praha ČE62026-540008-12008/09  KLH Chomutov 1. ČHL258202828+122009/10 HC ’05 Banská Bystrica  SE325172296+361122-12010/11 HC ’05 Banská Bystrica  SE34781549+31416741+42011/12 HK Poprad  SE100222-21416741+4HC ’05 Banská Bystrica  SE112574205011602013/14HK Trnava1.SHL3661622525HK Dubnica2.SHL19610161611

 Reprezentácia 

Reprezentoval Česko i Slovensko. Je jedným z najúspešnejších slovenských reprezentantov, štartoval na štyroch svetových šampionátoch - 2000, 2001, 2002 a 2003, na ktorých získal tri medaily - striebro (2000), zlato (2002) a bronz (2003).

Reprezentoval aj na Svetovom pohári 2004. Vo výbere bol ako jediný hráč z Európy, nedraftovaný klubom NHL.

 Bilancia 
 česká reprezentácia - 9 zápasov, 2 góly
 slovenská reprezentácia - 82 zápasov, 14 gólov

 Reprezentačná štatistika 
 Rok  Z  G  A  B TM+/-MiestoMS 2000922414-32.MS 200171128-27.MS 200291126+21.MS 200392348+33.

 Rodina 
Miroslav Hlinka bol ženatý, s manželkou Miroslavou mal dve deti - Michala (* 1993), ktorý je tiež profesionálny hokejista a Vanesu. Bol synom bývalého hráča Dukly Trenčín Miroslava Hlinku (* 1952)Spomínanie s Miroslavom Hlinkom starším. blog.pravda.sk: (8.1.2012)Najlepší strelec Dukly Trenčín v celej histórii www.hokejportal.cz a bratrancom českého reprezentanta Jaroslava Hlinku. Jeho švagrom bol Branislav Jánoš.

 Referencie 

 Externé odkazy 


 Miroslav Hlinka na eliteprospects.com

Kategória:Českí hokejisti
Kategória:Slovenskí hokejisti
Kategória:Majstri sveta v ľadovom hokeji
Kategória:Hráči Dukly Trenčín
Kategória:Hráči MsHK Žilina
Kategória:Hráči HC Banská Bystrica
Kategória:Hráči HK Poprad
Kategória:Hráči HC Sparta Praha
Kategória:Hráči HC Zlín
Kategória:Hráči HC Pardubice
Kategória:Hráči Pirátov Chomutov
Kategória:Osobnosti z Trenčína
Kategória:Obete samovrážd
Kategória:Hráči Jokerit Helsinki
Kategória:Hráči Modo Hockey
Kategória:Hokejisti Dinama Moskva
Kategória:Hráči HC Slovan Bratislava
Kategória:Hráči HC Karlovy Vary
Kategória:Účastníci MS v hokeji 2000
Kategória:Účastníci MS v hokeji 2001
Kategória:Účastníci MS v hokeji 2002
Kategória:Účastníci MS v hokeji 2003
Kategória:Slovenskí hokejoví útočníci
Kategória:Hráči HK Trnava
Kategória:Hráči MHK Dubnica nad Váhom
Kategória:Držitelia Medaily prezidenta Slovenskej republiky